Danziger Luft-Reederei

Danziger Luft-Reederei – 1919–1923 m. veikusi aviakompanija, „Deutsche Luft-Reederei“ (DLR) dukterinė įmonė, iš laisvojo Dancigo miesto vykdžiusi maršrutus į Vokietiją, Sąjungininkų administruojamą Klaipėdos kraštą, Lietuvą, Latviją, Estiją.

 Istorija 
Nors formaliai „Danziger Luft-Reederei“ buvo registruota Laisvajame Dancigo mieste, leidimą vykdyti skrydžius jai 1919 m. spalio 27 d. suteikė Vokietijos Reicho oro tarnyba Berlyne. Pagal Sąjungininkų aviacijos priežiūros komisijos (vok. Interallierte Luftfahrt-Überwachungs-Kommission) nustatytas taisykles, tik Dancige registruoti orlaiviai turėjo teisę skraidyti per Tautų Lygos administruojamą „Lenkijos koridorių“, skyrusį pagrindinę Vokietijos dalį nuo Rytprūsių. Siekdama išnaudoti šią galimybę, DLR 1919 m. spalio mėn. įkūrė savo padalinį Dancige.miniatiūra|Danziger Luft-Reederei Fokker F.II Dancigo oro uoste1920 m. „Danziger Luft-Reederei" tapo Tarptautinės oro eismo asociacijos (šiandien: IATA) nare. Naudojant tuo metu turėtą vienintelį orlaivį „Fokker F.III", skrydžiai į Karaliaučių ir Mėmelį (Klaipėdą, Rmpiškių aerodromą) buvo pradėti 1921 m. liepos mėn. Tų pačių metų rugpjūčio mėnesį linija buvo pratęsta iki Rygos ir Talino.

1920 m. spalio 20 d. (kituose šaltiniuose - spalio 18 d.) „Deutche Luft-Rederei" lėktuvas „Friedrichshafen FF.49" Nr. D.43 pervežė pirmą tarptautinio oro pašto siuntą į LietuvąDeutsche Luft-Reederei Gesellschaft mit beschränkter Haftung - DLR (1917-1923), http://www.europeanairlines.no/wp-content/uploads/2010/06/A_DLR_300109_1-2.pdf p. 6 bandomuoju maršrutu Warnemünde-Karaliaučius-Mėmėlis-Kaunas-Ryga ir šią liniją perdavė dukterinei įmonei „Danziger Luft-Reederei", nors oficialiai pirmoji tarptautinė oro linija Kaunas–Karaliaučius–Dancigas–Berlynas buvo atidaryta tik 1921 m. liepos 21 dieną.99 metai: Lietuvos pašto istorijos įdomybės, Lietuvos paštas, 2017-11-16, https://www.post.lt/lt/apie-mus/naujienos/99-metai-lietuvos-pasto-istorijos-idomybes

Iš pradžių orlaivių spalvos buvo juoda ir sidabrinė, nuo 1922 m. – tamsiai žalia. Ant sparnų ir krypties vairo piešiamose raudonose juostose buvo žymimas miesto simbolis – du balti kryžiaiGünter Frost, Auszüge aus der Luftfahrtgeschichte der Freien Stadt Danzig 1920–1939. Teil 1: Organisation und Entwicklung der Danziger Luftfahrt bis 1921, https://www.luftfahrt-bibliothek.de/datenarchiv/luftfahrtgeschichte-danzig-organisation-und-entwicklung-der-luftfahrt-bis-1921-teil-1.pdf  p. 9-13, 14

1921 m. viduryje kompanijos orlaivių parkas siekė devynis, tačiau netrukus sumažėjo iki keturių „Fokker“ po to, kai Sąjungininkų aviacijos priežiūros komisija konfiskavo visus buvusius karinius lėktuvus.

1923 m. vasario mėn. „Deutsche Luft-Reederei“ ir „Lloyd Luftdienst“ susijungus į „Deutsche Aero Lloyd“ (DAL), iki tų pačių metu birželio 9 d. veikė atskiras naujosios aviakompanijos Dancigo padalinys – „Danziger Aero Lloyd".

 Lėktuvų parkas 
miniatiūra|Danziger Luft-Reederei Fokker F.II leidžiasi Dancigo Langfuhr oro uoste (dabar Gdanskas, Wrzeszcz), 1922 m. 
1921 m. „Danziger Luft-Reederei“ orlaivių parką sudarė:

 Fokker F.II – 2 vnt.
 Fokker F.III – 2 vnt.
 Albatros B.II – 2 vnt.
 Albatros C.III – 1 vnt.
 LVG C.VI – 2 vnt.
 LFG hidroplanas (1921 m. birželio mėn.)Günter Frost, Auszüge aus der Luftfahrtgeschichte der Freien Stadt Danzig 1920–1939. Teil 1: Organisation und Entwicklung der Danziger Luftfahrt bis 1921, https://www.luftfahrt-bibliothek.de/datenarchiv/luftfahrtgeschichte-danzig-organisation-und-entwicklung-der-luftfahrt-bis-1921-teil-1.pdf , p. 9-13. 22

 Avarijos 
 1921 m. gegužės 12 d. Dancige sudužo Rumpler C.I (Nr. FD 12)

 1921 m. birželio 6 d. Memelyje sudužo Fokker F.III (Nr. FD 20)

 Literatūra 
 (DE) Günter Frost, Auszüge aus der Luftfahrtgeschichte der Freien Stadt Danzig 1920–1939. Teil 1: Organisation und Entwicklung der Danziger Luftfahrt bis 1921, https://www.luftfahrt-bibliothek.de/datenarchiv/luftfahrtgeschichte-danzig-organisation-und-entwicklung-der-luftfahrt-bis-1921-teil-1.pdf 
 (DE) Günter Frost: Zulassung und Kennzeichnung von Flugzeugen der Freien Stadt Danzig 1920–1939 In: JET & PROP. Nr. 5 (2006)–Nr. 4 (2007).
 (DE) Luftverkehrsgesellschaften in Danzig, https://de.wikipedia.org/wiki/Luftverkehrsgesellschaften_in_Danzig

 Išnašos 

Kategorija:Buvusios oro linijų bendrovės